**APSTIPRINU**

Maltas apvienības pārvaldes vadītājs

\_\_\_\_\_\_\_\_\_\_\_\_\_\_\_\_E.Blinovs

Maltā, 2023.gada 25.maijā

**Maltas apvienības pārvaldes**

**tehniskā strādnieka amata atklātā konkursa nolikums**

1. Šis nolikums nosaka kārtību, kādā pretendenti piesakās uz vakanto Maltas apvienības pārvalde tehniskā strādnieka amatu atklātā konkursā (turpmāk – konkurss), kā arī konkursa izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA mājaslapā publicē sludinājumus par to, ka Maltas apvienības pārvalde izsludina atklāto konkursu uz tehniskā strādnieka amatu, norādot papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **2023.gada 12.jūnija plkst.14.00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknessnovads.lv](http://www.rezeknessnovads.lv), NVA mājas lapā.
5. Kontaktpersona detalizētākas informācijas saņemšanai - Maltas apvienības pārvalde vadītājs Edgars Blinovs, tel.27870687, e-pasts: [maltasapvieniba@rezeknesnovads.lv](mailto:maltasapvieniba@rezeknesnovads.lv).
6. Pretendentiem jāatbilst šādām prasībām:
   1. valsts valodas prasme atbilstoši pamata līmenim 1. pakāpei (A1)
   2. prasme strādāt ar uzticētu inventāru;
   3. tiesības traktortehnikas vadīšanai – TR2;
   4. pieredze darbā ar traktortehniku;
   5. zināšanas par individuālajiem aizsardzības līdzekļiem un to pielietošanu;
   6. savstarpējās sadarbošanās prasmes;
   7. prasme strādāt saspringtās situācijās un ierobežotā laikā, operatīvi saplānot darba procesu un tā izpildi;
   8. zināt darbā apkalpojamo iekārtu un mašīnu darbības principus, ekspluatācijas, kontroles un apkopes noteikumus; savstarpēji saistīto darba procesu izpildes secību;
   9. patstāvīgi plāno, organizē un izpilda uzdoto uzdevumu, ievērojot noteiktos darba uzdevumu termiņus;
   10. strādā komandā, organizējot darba uzdevuma izpildi sadarbībā ar citiem iestādes darbiniekiem.
   11. B kategorijas autovadītāja apliecība.
7. Galvenie pienākumi:

7.1.Tiltu, gājēju celiņu (ietvju) uzturēšana ziemas sezonā.

7.2. Ceļa zīmju uzturēšana.

7.3. Asfaltseguma bedrīšu remonts ar bitumaku.

7.4. Koku, krūmu un zaru izzāģēšana, zāles appļaušana autoceļu nodalījuma joslā.

7.5. Avārijas seku un dabas katastrofu izraisīto postījumu likvidācija pašvaldības autoceļu tīklā.

7.6 Neparedzētu darbu veikšana autoceļu tīklā pēc Maltas pagasta pārvaldes saimniecības pārziņa norādījuma.

7.7. Pašvaldībai piederošo teritoriju appļaušana.

7.8. Veikt citus darbus saskaņā ar Maltas apvienības pārvaldes saimniecības pārziņa rīkojumu.

1. Pretendenti līdz **2023.gada 12.jūnija** **plkst.14.00** nosūta uz e-pastu [maltasapvieniba@rezeknesnovads.lv](mailto:maltasapvieniba@rezeknesnovads.lv) vai iesniedz personīgi Maltas apvienības pārvaldē, lietvedei 3.kab., Brīvības iela 6, Malta, Maltas pagasts, Rēzeknes novadā, pieteikumu aizlīmētā aploksnē ar norādi „Konkursam uz Maltas apvienības pārvalde tehniskā strādnieka amatu” un kurā ir ievietoti šādi dokumenti:
   1. profesionālās darbības apraksts (CV);
   2. motivācijas vēstule;
   3. izglītību un darba pieredzi apliecinošu dokumentu kopijas;
   4. pieteikuma anketa.
2. Pa pastu vai e-pastu nosūtīts pieteikums un tam pievienotie šī nolikuma 8.punktā minētie dokumenti tiks izskatīti, ja tie tiks saņemti līdz šī nolikuma 8.punktā noteiktajam termiņam.
3. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.
4. Konkursa komisija, kuru izveido ar iestādes vadītāja rīkojumu, izskata pretendentu pieteikumus un iesniegtos dokumentus.
5. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
6. Konkurss tiek organizēts divās kārtās:
   1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 8.punktā norādītie iesniegtie dokumenti;
   2. konkursa otrā kārta sastāv no divām daļām: praktiskā uzdevuma un intervijas;
   3. praktiskā uzdevuma laikā tiek pārbaudītas pretendenta zināšanas , prasmes, utt. Praktiskais uzdevums sastāv no jautājumiem, uz kuriem pretendenta sniegtās atbildes līmenis tiek novērtēts ar vienu no trim vērtējumiem :
      1. pilnībā atbildēts (2 punkti);
      2. daļēji atbildēts (1 punkts);
      3. nav atbildēts (0 punkti).
7. Komisija, atklāti balsojot, ar vienkāršu balsu vairākumu izvēlas vienu pretendentu, kurš savācis lielāko punktu skaitu un kas tiek aicināts uz interviju.
8. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.
9. Pretendenti par atklātā konkursa rezultātiem tiek informēti nosūtot informāciju uz pretendentu e-pastiem, vai telefoniski.